Diari Oficial de la Generalitat Valenciana


Sumari del DOGV 4343, del 25-09-2002 (2002/9969)

Informació pública de l'alternativa tècnica per al desenvolupament del sector PP-11 unitat d'execució número 2.
---------------------------------------------------------------------------------------------------------------

### Dades del document

Número de DOGV
:   4343

Data del DOGV
:   25-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9969


Organisme emissor
:   Ajuntament de la Vila Joiosa

Tipus de document
:   Anunci

Informació pública de l'alternativa tècnica per al desenvolupament del sector PP-11 unitat d'execució número 2. [2002/F9969]
  
Per mitjà d'este edicte, es fa públic que l'alcalde, en data 24 de juliol de 2002, amb el número 1837, ha dictat la resolució següent, que en els aspectes que interessen expressa:
  
«... resolc:
  
1. Sotmetre a informació pública l'alternativa tècnica per al desenvolupament del sector PP-11 unitat d'execució número 2, presentada per la mercantil Atrium Beach, SL, mitjançant instància amb el número de registre d'entrada 2796/2002, de 20 de març. Es fa expressa menció que l'alternativa tècnica, entre altres documents, està integrada per:
  
- Resguard acreditatiu de la sol·licitud de cèdula d'urbanització a la Conselleria d'Obres Públiques i Urbanisme.
  
- Certificat de l'acord de l'Assemblea General de l'Agrupació d'Interés Urbanístic de la Unitat d'Execució 2 del Sector Tellerola 1 de Villajoyosa de donar suport a la proposta de programa d'actuació integrada.
  
- Estatuts de l'Agrupació d'Interés Urbanístic de la Unitat d'Execució 2 del Sector Tellerola 1 de la Vila Joiosa.
  
- Projecte d'urbanització de la unitat d'execució número 2 del sector PP-11 Tellerola 1 del Pla General d'Ordenació Urbana de la Vila Joiosa.
  
- Projecte d'urbanització del vial de la xarxa estructural en la unitat d'execució 2 del sector PP-11 Tellerola 1 del Pla General d'Ordenació Urbana de la Vila Joiosa.
  
2. Remeteu avís previ a la publicació de l'anunci d'informació pública, amb el mateix contingut de l'edicte, a qui conste en el cadastre com a titular de drets afectats per l'actuació proposada.
  
3. El tràmit d'informació pública serà de 20 dies hàbils, que es computaran a partir de la publicació del corresponent anunci mitjançant edicte en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana. Es podran presentar alternatives tècniques i al·legacions durant el període esmentat. Les proposicions juridicoeconòmiques es presentaran durant els cinc dies següents al venciment del termini anterior. Estos terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això. La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà a qui, per desconéixer-la, presente pliques prematurament.
  
4. Les alternatives tècniques es presentaran a la vista, amb la documentació expressada en els apartats a) i b) de l'article 32 de la Llei Reguladora de l'Activitat Urbanística, acompanyada, si fa al cas, de projectes complementaris. Les proposicions juridicoeconòmiques s'han de presentar en plica tancada amb la documentació dels seus apartats c) i d), del mateix article.
  
5. L'acte d'obertura de pliques tindrà lloc el següent dia hàbil a la conclusió del termini per a presentar-les, a les oficines de la Secretaria d'este ajuntament situades al carrer Major, número 14.
  
6. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant este període, es podran associar i unir les seues proposicions...».
  
Contra la present resolució, no es pot interposar cap recurs administratiu ni jurisdiccional, en constituir un acte de tràmit que no decidix directament ni indirectament el fons de l'assumpte, no determina la impossibilitat de continuar el procediment i no produïx indefensió o perjuí irreparable a drets i interessos legítims.
  
Cosa que faig pública a fi de donar compliment al requisit establit en l'article 46.3 de la Llei Reguladora de l'Activitat Urbanística.